**Ministru kabineta noteikumu projekta “Grozījumi Ministru kabineta 2020.gada 24.novembra noteikumos Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikuma projekta “Grozījumi Ministru kabineta 2020.gada 24.novembra noteikumos Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos”” (turpmāk – Noteikumu projekts) mērķis ir:* papildināt Ministru kabineta 2020.gada 24.novembra noteikumu Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” (turpmāk – MK noteikumi) ar jaunu atbalsta instrumentu skaistumkopšanas nozarei, kas ir viena no smagāk skartajām nozarēm Covid-19 krīzes periodā;
* atrunāt atbalsta noteikšanas metodoloģijas piemērošanu tām personām, kas mainījušas nodokļu maksāšanas režīmu ar 2021.gada 1.janvāri.

Grozījumi MK noteikumos stāsies spēkā nākamajā dienā pēc to izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Finanšu ministrijas veikto izvērtējumu par atbalsta par dīkstāvi darbības efektivitāti skaistumkopšanas nozarē, kā arī, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpinātu aktivitātes, kas vērstas uz Latvijas tautsaimniecības attīstību.Ņemot vērā to, ka ar 2021.gadu ir atcelts patentmaksas maksāšanas režīms, būtiski mainīti kritēriji mikrouzņēmumu nodokļu maksātājiem un tiek ieviests minimālais valsts sociālās apdrošināšanas obligāto iemaksu apmērs, lielāks skaits personu ar 2021.gadu mainīs nodokļu maksātāju režīmu. Noteikumu projektā ir novērstas interpretācijas iespējas attiecībā uz atbalsta noteikšanas metodoloģijas piemērošanu personām, kas mainījušas nodokļu maksāšanas režīmu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie MK noteikumi nosaka kritērijus un kārtību, kādā pieprasa un piešķir atbalstu darbiniekam, pašnodarbinātai personai un individuālam komersantam (turpmāk – pašnodarbinātai personai) un patentmaksātājam dīkstāves periodā to atlīdzības vai ieņēmumu kompensēšanai.Izvērtējot Finanšu ministrijas rīcībā esošo informāciju, konstatējams, ka skaistumkopšanas nozarē strādā aptuveni 9000 speciālistu, tomēr atbalstam līdz šim pieteikušies tikai pusotrs tūkstotis. Atbilstoši nozaru asociācijas sniegtajai informācijai minētais cita starpā ir izskaidrojams ar informācijas trūkumu par kārtību, kādā būtu iesniedzams iesniegums atbalsta par dīkstāvi saņemšanai, kā arī ar neatbilstību MK noteikumu prasībām (piemēram, darba dēvējam nebija ieņēmumu no saimnieciskās darbības 2020.gada augustā, septembrī un oktobrī, lai tādejādi būtu pret ko salīdzināt ieņēmumu no saimnieciskās darbības procentuālo samazinājumu konkrētajā atbalsta mēnesī). Turklāt ir gadījumi, kad darba devējs, neinformējot darbinieku, nav iesniedzis iesniegumu Valsts ieņēmumu dienestā atbalsta par dīkstāvi saņemšanai.Noteikumu projekts paredz atbalsta par dīkstāvi piešķiršanu no 2021.gada janvāra uz laiku, kamēr ir liegums darboties skaistumkopšanas nozarei, visiem skaistumkopšanas nozarē strādājošiem, kas nozarē bija nodarbināti 2020.gada oktobrī vai novembrī, vai decembrī. Patentmaksātājam bija jābūt spēkā patentam 2020.gada augustā vai septembrī, vai oktobrī, vai novembrī, vai decembrī. Atbalsts par dīkstāvi tiek sniegts: fiziskām personām (darbiniekiem, kas bija nodarbināti 2020.gada oktobrī vai novembrī, vai decembrī pie darba devēja, kas sniedza minētajā periodā friziera, manikīra, pedikīra, masāžas, kosmētiķa, kosmetoloģijas, solārija, tetovēšanas, skarifikācijas, mikropigmentācijas, pīrsinga, publiskās lietošanas pirts, publiskās lietošanas peldbaseina pakalpojumus). Atbalsta saņemšanas iespējas tiek paredzētas arī atbalsta personālam, kas bija nodarbināts pie juridiskās personas vai pašnodarbinātās personas iepriekš minētajā periodā, pašnodarbinātajām personām, kas sniedza skaistumkopšanas pakalpojumus 2020.gada oktobrī vai novembrī, vai decembrī, patentmaksātājiem, kas sniedza skaistumkopšanas pakalpojumus 2020.gada augustā vai septembrī, vai oktobrī, vai novembrī, vai decembrī. Noteikumu projekts paredz pienākumu Valsts ieņēmumu dienestam pārliecināties par personas atbilstību atbalsta saņemšanas nosacījumiem. Valsts ieņēmumu dienests izmantos tā rīcībā esošo informāciju par personas, kas pieteikusies atbalstam, nodarbinātību skaistumkopšanas nozarē 2020.gada oktobrī vai novembri, vai decembrī, izmantojot datu bāzēs esošo informāciju par skaistumkopšanas nozarē strādājošiem (*NACE* 2.redakcijas kodu 9602), turklāt tiks izmantota Veselības inspekcijas rīcībā esošā informācija, jo skaistumkopšanas pakalpojumus var sniegt, ja Veselības inspekcijai ir paziņots par saimnieciskās darbības uzsākšanu atbilstoši Ministru kabineta 2015.gada 8.decembra noteikumu Nr.693 “Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu” prasībām. Valsts ieņēmumu dienests pārbauda, vai persona 2020.gada oktobrī vai novembrī, vai decembrī bija darba attiecībās, vai bija reģistrēta saimnieciskā darbība minētajā periodā, vai bija patents 2020.gada augustā vai septembrī, vai oktobrī, vai novembrī, vai decembrī, kā arī to, vai skaistumkopšanas pakalpojumu sniedzējs ir paziņojis par saimnieciskās darbības uzsākšanu Veselības inspekcijai. Atbalsta apmērs ir paredzēts no 500 euro līdz 1000 euro. Tāpat kā MK noteikumu II un III sadaļā jau ir noteikts, arī darbiniekam, pašnodarbinātai personai un patentmaksātājam, kurš saņem atbalstu par dīkstāvi, skaistumkopšanas nozarē tiek paredzēts piešķirt piemaksu 50 *euro* apmērā par katru apgādībā esošu bērnu vecumā līdz 24 gadiem, (piemaksu piešķirot tikai vienā nodarbinātības formā). Piemaksu piešķir un izmaksā Valsts sociālās apdrošināšanas aģentūra par laikposmu, par kuru piešķirts atbalsts par dīkstāvi. Atbalsts par dīkstāvi skaistumkopšanas nozarē strādājošiem nekvalificējas kā komercdarbības atbalsts, jo pirmsšķietami neizpildās Komercdarbības atbalsta kontroles likuma 5.pantā minētā 4. komercdarbības atbalstu raksturojošā pazīme par ietekmi uz tirdzniecību un konkurenci Eiropas Savienības iekšējā tirgū. Lai arī atbalsts par dīkstāvi attiecas uz vienā atsevišķā nozarē strādājošajiem visā valsts teritorijā, saskatāms, ka šādu pakalpojumu sniedzēju klientu skaits ir ierobežots (un ir maz ticams, ka tie varētu piesaistīt klientus no citām Eiropas Savienības dalībvalstīm). Atbalsts par dīkstāvi nenostiprina noteiktu saimnieciskās darbības veicēju pozīcijas salīdzinājumā ar citiem konkurējošiem uzņēmumiem Eiropas Savienības iekšējā tirgū un, tas netraucē ienākt Latvijas tirgū uzņēmējiem no citām Eiropas Savienības dalībvalstīm, kā arī nozarē nav novērota interese no citu dalībvalstu investoriem.Ņemot vērā ka, ar 2021.gadu ir atcelts patentmaksas maksāšanas režīms, saglabājot tikai samazinātās patentmaksas maksāšanas režīmu pensionāriem un personām ar invaliditāti (1. un 2.grupa), patentmaksas maksātāji, kas patentmaksas maksājumu par 2021.gada periodu ir veikuši līdz 2020.gada 31.decembrim, patentmaksas režīmu varēs piemērot arī 2021.gadā, proti, laika periodā, par kādu tika veikta patentmaksa. Tāpat ar 2021. gadu ir mainīti kritēriji mikrouzņēmumu nodokļa maksātājiem un viņu darbiniekiem. Līdz ar to liela daļa nodokļu maksātāju, kuri iepriekš bija patentmaksas maksātāji vai mikrouzņēmumi un to darbinieki, no 2021.gada 1.janvāra ir pārreģistrējušies citā nodokļu režīmā, un, neparedzot speciālu kārtību atbalsta saņemšanai, var nesaņemt atbalstu par dīkstāvi, sākot ar 2021. gada janvāri, jo nav datu pret ko salīdzināt un aprēķināt atbalstu par dīkstāvi. Ievērojot minēto, Noteikumu projekts ir papildināts ar normu, kas precīzi atrunā, kā nosaka atbalstu par dīkstāvi, ja nodokļu maksātājam ar 2021.gadu ir mainīts nodokļu maksāšanas režīms.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs darbiniekus, kā arī pašnodarbinātās personas un patentmaksātājus, kas ir nodarbināti skaistumkopšanas nozarē, kas ir īpaši smagi skarta Covid-19 krīzes laikā. **9 361** fiziskā persona ir norādīta kā darba ņēmējs 2020.gada oktobrī vai novembrī, vai decembrī pie vispārējā nodokļu maksāšanas režīmā strādājoša darba devēja un/vai 2020.gada 4.ceturksnī pie mikrouzņēmumu nodokļa maksāšanas režīmā strādājoša darba devēja, un/vai iesniegusi pašnodarbinātās personas ziņojumu par 2020.gada 4.ceturksni (darba devēja vai pašnodarbinātās personas pamatdarbības veids perioda beigās bija frizieru un skaistumkopšanas pakalpojumu sniegšana (*NACE* 2.redakcijas kods 9602)), un/vai patentmaksas iesniegumos par kādu no periodiem no 2020.gada augusta līdz decembrim ir norādījusi profesiju – frizieris un skaistumkopšanas speciālists.  Regulējums ļaus uz atbalstu pretendēt arī personām, kas būs mainījušas nodokļu maksāšanas režīmu ar 2021.gadu, novēršot atteikumu riskus atbalsta saņemšanai tikai tādēļ, ka mainīts piemērojamais nodokļu režīms (piemēram, 2020. gadā nodokļus maksājuši patentmaksas maksātāji vai mikrouzņēmumu nodokļa maksātāji, bet 2021.gadā kļūst par saimnieciskās darbības veicējiem (pašnodarbinātām personām). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projektam nav ietekmes uz valsts budžetu, ņemot vērā, ka atbalstu izmaksa Noteikumu projektā paredzētajam saņēmēju lokam tiks nodrošināta jau sākotnēji MK noteikumu īstenošanai paredzētā finansējuma ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Noteikumu projekta izstrādē piedalījās Latvijas Skaistumkopšanas speciālistu asociācijas un Latvijas Kosmētiķu un Kosmetologu asociācijas pārstāvji, paužot atbalstu Noteikumu projektā iekļautajam regulējumam.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Finanšu ministrs J. Reirs**

**Vīza:**

**Valsts sekretāre B.Bāne**